“ศบศ.” ขยายเวลา “เราเที่ยวด้วยกัน” ถึง 31 ม.ค.64-ปลดล็อก ใช้ในจังหวัดตามภูมิลำเนาได้
“ศบศ.” ขยายเวลา “เราเที่ยวด้วยกัน” ถึง 31 ม.ค.64-ปลดล็อก ใช้ในจังหวัดตามภูมิลำเนาได้ 
“ศบศ.” ขยายเวลา “เราเที่ยวด้วยกัน” ถึง 31 ม.ค.64-ปลดล็อก ใช้ในจังหวัดตามภูมิลำเนาได้
7 ต.ค. 2563

ศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศบศ.) เห็นชอบการปรับปรุงมาตรการเราเที่ยวด้วยกัน และมาตรการกำลังใจ ตามการเสนอโดยการท่องเที่ยวแห่งประเทศไทย (ททท.) โดยอนุมัติขยายระยะเวลาดำเนินโครงการ “กำลังใจ” และ “เราเที่ยวด้วยกัน” ไปจนถึงวันที่ 31 ม.ค.64
นอกจากนี้ ยังอนุมัติให้ผู้ที่เข้าร่วมโครงการ “เราเที่ยวด้วยกัน” สามารถใช้บริการโรงแรมที่พัก และใช้ E-Voucher สำหรับค่าสนับสนุนอาหาร ค่าเข้าชมแหล่งท่องเที่ยว ค่าสินค้าหนึ่งตำบลหนึ่งผลิตภัณฑ์ (OTOP) ในจังหวัดภูมิลำเนาตามทะเบียนบ้านได้
รวมทั้งอนุมัติให้เจ้าหน้าที่ศูนย์บริการสาธารณสุข สำนักอนามัย กรุงเทพมหานคร จำนวน 570 คน และเจ้าหน้าที่หัวหน้างานสาธารณสุขมูลฐาน และงานสุขภาพภาคประชาชน ระดับจังหวัด และระดับอำเภอ กระทรวงสาธารณสุข จำนวน 2,615 คน ให้สามารถเข้าร่วมโครงการกำลังใจได้
ขณะเดียวกัน ศบศ. ได้อนุมัติการเบิกจ่ายงบประมาณดำเนินโครงการ “กำลังใจ” และ “เราเที่ยวด้วยกัน” ไปจนถึงวันที่ 31 มี.ค.64